Zápisnica č. 2

zo zasadnutia Akreditačnej komisie, poradného orgánu vlády SR, 
konaného v dňoch 13. 5. - 14. 5. 1999 na STU v Bratislave
___________________________________________________________________________
Účasť:
1) Členovia AK:
prítomní: H. Barancová, V. Bauer, J. Benčo, L. Bukovský, J. Bulla, I. Gschwendt, R. Holúbek, V. Janeček, J. Jarab, I. Kraus, M. Kupkovič, D. Levický, R. Midriak, J.V. Michalko, P. Návrat, P. Palček, I. Šulla, M. Urban, Š. Vašek, J. Vladár

neprítomný: V. Bužek

2) Hostia: 
P. Mederly - MŠ SR
A. Putala 	- ÚIPŠ

Program: 

1. Schválenie rokovacieho poriadku akreditačnej komisie
2. Voľba predsedníctva akreditačnej komisie
3. Kontrola uznesení
4. Schválenie pracovných skupín AK na akreditáciu fakúlt TrU v Trenčíne, UCM v Trnave a AU v Banskej Bystrici
5. Schválenie pracovných skupín AK na posudzovanie spôsobilosti vedeckých, umeleckých a vzdelávacích aktivít fakúlt, VŠ a externých vzdelávacích ustanovizní
6. Kritériá na posudzovanie spôsobilosti fakúlt, VŠ a externých vzdelávacích ustanovizní konať:
	a) štátne skúšky
	b) rigorózne skúšky
	c) doktorandské štúdium
	d) habilitačné konanie a konanie na vymenúvanie profesorov
7. R o z l i č n é

	Zasadnutie otvoril a viedol L. Bukovský.

K bodu 1:
	Akreditačná komisia si osvojila rokovací poriadok, podľa ktorého postupovala komisia vymenovaná od júna 1995. Z diskusie vyplynula požiadavka doplniť rokovací poriadok o zásady práce pracovných skupín AK.

Uznesenie 2.1.1
	Akreditačná komisia schvaľuje rokovací poriadok akreditačnej komisie s pripomienkami a ukladá predsedníctvu komisie dopracovať ho o zásady práce pracovných skupín AK.
								T: 25. 5. 1999
								Z: predseda AK
K bodu 2:
	V nadväznosti na § 3 rokovacieho poriadku predseda AK predložil návrh na zloženie predsedníctva akreditačnej komisie takto:
L. Bukovský, P. Návrat, M. Urban, J. Vladár a M. Kupkovič.

Uznesenie 2.2.1
	Akreditačná komisia volí predsedníctvo akreditačnej komisie v tomto zložení: 
L. Bukovský, P. Návrat, M. Urban, J. Vladár a M. Kupkovič.

K bodu 3:
	Uznesenia termínované k 2. zasadnutiu AK (1.1.2; 1.2.2; 1.3.2) sa splnili.

K bodu 4:
	Návrhy na zloženie pracovných skupín AK na akreditáciu fakúlt troch nových vysokých škôl predložili predsedovia pracovných skupín.

Uznesenie 2.4.1
	Akreditačná komisia schvaľuje zloženie pracovných skupín AK na akreditáciu fakúlt TU v Trenčíne, UCM v Trnave a AU v Banskej Bystrici tak, ako je uvedené v prílohe k bodu 4 zápisnice č. 2.

K bodu 5:
	Akreditačná komisia prerokovala návrh na zloženie pracovných skupín, ktoré si ustanovuje na zabezpečenie odbornosti, objektívnosti akreditácie a nezávisleho posudzovania úrovne vzdelávania, vedeckej alebo umeleckej činnosti vysokých škôl a fakúlt. Jednotlivé návrhy predložili členovia AK.

Uznesenie 2.5.1
	Akreditačná komisia schvaľuje zmenu gestorstva členov AK za jednotlivé oblasti vedeckej, umeleckej a vzdelávacej činnosti takto:
- H. Barancová 	- sociálne a právne vedy
- V. Janeček		- vojenské a policajné vedy

Uznesenie 2.5.2
	Akreditačná komisia podľa § 3 nariadenia vlády SR č. 422/1990 Zb. o akreditačnej komisii v znení neskorších predpisov schvaľuje zloženie pracovných skupín AK na zabezpečenie odbornosti, objektívnosti akreditácie a nezávisleho posudzovania úrovne vzdelávania, vedeckej alebo umeleckej činnosti vysokých škôl a fakúlt tak, ako je uvedené v prílohe k bodu 5 zápisnice č. 2.

Uznesenie 2.5.3
a)	Akreditačná komisia ukladá predsedom pracovných skupín AK (členom AK) odovzdať členom pracovných skupín dotazníky člena pracovnej skupiny AK, ktoré zašlú na sekretariát AK.
								T: 31. 5. 1999
								Z: členovia AK
b)	Činnosť pracovných skupín treba organizovať v súlade s pokynmi, ktoré sú obsiahnuté v organizačno-technickom zabezpečení chodu pracovných skupín AK (pozri materiál z 1. zasadnutia AK).

K bodu 6:
	Akreditačná komisia prediskutovala postupy, podľa ktorých pracovné skupiny budú posudzovať spôsobilosti fakúlt a vysokých škôl na jednotlivé kvalitatívne úkony (štátne skúšky, rigorózne skúšky, doktorandské štúdium a habilitačné a inauguračné konanie).

Uznesenie 2.6.1
	Akreditačná komisia schvaľuje pracovné skupiny na vypracovanie kritérií a štruktúry študijných odborov, podľa ktorých bude AK postupovať pri posudzovaní jednotlivých kvalitatívnych úkonov takto:

1/  pracovná skupina na vypracovanie štruktúry študijných odborov v nadväznosti na ISCED:
- P. Návrat - predseda; členovia: J.V. Michalko a M. Urban;

2/  pracovná skupina na prípravu kritérií na posudzovanie spôsobilosti konať štátne a rigorózne skúšky (baklárske, magisterské, inžinierske a doktorské štúdium podľa § 18a a 19 zákona o VŠ):
- M. Kupkovič - predseda; členovia: H. Barancová a R. Holúbek;

3/  pracovná skupina na prípravu kritérií na posudzovanie spôsobilosti konať doktorandské štúdium a uskutočňovať habilitačné konanie a konanie na vymenúvanie profesorov:
- L. Bukovský - predseda; členovia: V. Bauer a I. Kraus.

Uznesenie 2.6.2
	Akreditačná komisia ukladá predsedom pracovných skupín predložiť písomné návrhy pracovných skupín na sekretariát AK.

								T: 25. 5. 1999
								Z: L. Bukovský,
								    P. Návrat,
								    M. Kupkovič

K bodu 7: - r o z l i č n é

1. Žiadosť štatutárneho zástupcu UCM v Trnave o posúdenie projektu zriadenia Fakulty verejnej správy UCM v Trnave.

Uznesenie 2.7.1
	Akreditačná komisia schvaľuje M. Kupkoviča za predsedu pracovnej skupiny na vyjadrenie sa o projekte zriadenia Fakulty verejnej správy UCM v Trnave a ukladá mu predložiť návrh pracovnej skupiny.
									T: 27. 5. 1999
									Z: M. Kupkovič

2. Žiadosť rektora EU v Bratislave o posúdenie projektu zriadenia Fakulty medzinárodných vzťahov EU v Bratislave.

Uznesenie 2.7.2
	Akreditačná komisia schvaľuje J. Benča za predsedu pracovnej skupiny na vyjadrenie sa o projekte zriadenia Fakulty medzinárodných vzťahov EU v Bratislave a ukladá mu predložiť návrh pracovnej skupiny.
									T: 27. 5. 1999
									Z: J. Benčo

	Tretie zasadnutie akreditačnej komisie sa uskutoční 2. a 3. júna 1999 v Žiline. Závery pracovných skupín treba zasielať na sekretariát do 27. 5. 1999. 

Schválil: 						      Lev   B u k o v s k ý
predseda akreditačnej komisie